
[image: ]	[image: http://kskisovec-loke.si/wp-content/uploads/2016/07/Logo_EKP_kohezijski_sklad_SLO_slogan1.jpg]	

[bookmark: _GoBack][bookmark: _Hlk492965374]
Sporočilo za javnost

Celovita ureditev Ulice arhitekta Novaka

[bookmark: _Hlk492895802]Murska Sobota, 2. november 2021 — Župan Mestne občine Murska Sobota dr. Aleksander Jevšek in predsednik uprave Pomgrada Iztok Polanič, sta danes podpisala pogodbo o izvajanju gradbenih del celovite prenove Ulice arhitekta Novaka, ki se bo izvajala v sklopu projekta Urejanje kolesarskih povezav – 2. faza in bo sofinanciran iz mehanizma Celostnih teritorialnih naložb (CTN) za ukrepe trajnostne mobilnosti. 
Investicija, katere cilj je vzpostavitev kakovostnih kolesarskih povezav v Mestni občini Murska Sobota ter celovita obnova ulice, bo zajemala celovito prenovo prometnih površin na odseku med Slovensko in Gregorčičevo ulico, kjer bo v prihodnjem letu v okviru nadaljnjega projekta urejeno tudi krožišče.
Ulica arhitekta Novaka, ki bo v celoti asfaltirana, ostaja dvosmerna, novost bo kolesarski pas v obe smeri na cesti ter vzporedno parkiranje na ulici. Z izvedbo del bo urejeno tudi vmesno križišče s Cvetkovo ulico in predvidenim vhodom na območje novega trgovskega centra (na območju nekdanjega Potrošnika). Dograjen bo tudi manjkajoči odsek pločnika na Cvetkovi ulici ter prenovljeno vodovodno omrežje in javna razsvetljava. Na ulici bo po zaključku del zasajen nov drevored. 
Dela se bodo začela sredi novembra, dokončanje je predvideno v mesecu aprilu prihodnje leto,  kar bo odvisno tudi od vremenskih razmer.
Celotna investicija obnove Ulice arhitekta Novaka znaša 339.147,71 EUR. Celotni projekt CTN »Urejanje kolesarskih povezav – 2. faza« znaša 1,3 milijona EUR in ga v višini 707.102 EUR sofinancirata Republika Slovenija in Evropska unija iz Kohezijskega sklada. V sklopu projekta je bila letos dokončana celovita ureditev Kroške ulice. 


Dodatne informacije:
Vida Lukač
T: 02 525 16 18, 031 323 555
E: vida.lukac@murska-sobota.si


Kardoševa ulica 2 · 9000 Murska Sobota
tel.: (02) 525 16 11 · faks: (02) 525 16 15
mestna.obcina@murska-sobota.si
www.murska-sobota.si
image1.emf
Mest

na

občin

a

MUR SKA SOBO TA


image2.jpeg
EVROPSKA UNIJA
KOHEZIJSKI SKLAD

NALOZBA V VASO PRIHODNOST

2d
]





